पार्षद की बाइक घर के बाहर से चोरी
सीकर| नगरपरिषद के एक पार्षद की बाइक शुक्रवार रात घर के बाहर से चोरी हो गई। शनिवार सुबह वारदात का पता चलने के बाद पार्षद ने पुलिस को शिकायत दी है। पुलिस के मुताबिक शहर के वार्ड 41 के पार्षद सुल्तान सिंह ने शुक्रवार रात अपनी बाइक घर के गेट के बाहर खड़ी की थी। शनिवार को सुबह देखा तो बाइक नहीं मिली। इस पर पुलिस को सूचना दी गई। पुलिस मामले की जांच कर रही है।
भीमसेना की बैठक हुई
सीकर| भीमसेना राजस्थान की शनिवार को बैठक हुई। जिसमें संगठन को मजबूत करने प्रतिदिन बढ़ रहे अत्याचारों की रोकथाम पर चर्चा की गई। इस मौके पर मंडल संयोजक नरेश मंडीवाल, अनिल, बलवीर सिंह, मदन मोरदिया, सुनील पालीवाल, हरीश जाटावत, राजेश मेघवाल आदि मौजूद रहे।
मिसिंगलिंक सड़क का शिलान्यास
सीकर| नागवासे पुरा छोटी तीन किमी मिसिंग लंबी सड़क का शनिवार को शिलान्यास हुआ। समारोह में सांसद सुमेधानंद सरस्वती, नीमकाथाना विधायक प्रेमसिंह बाजौर, धोद विधायक गोरधन वर्मा, सरपंच सुभाष भामू, आेबीसी चेयरमैन जीएस गोयल, भाजपा नेता रामेश्वर रणवां सहित ग्रामवासी मौजूद रहे।
कलसीकर पहुंचेगी शोभायात्रा
सीकर| परमहंसपंडित गणेशनारायण बावलिया बाबा की 169वीं जयंती के तहत शोभायात्रा चिड़ावा से मुंबई के लिए प्रस्थान करेगी। प्रवक्ता प्रकाश दाधीच ने बताया कि सोमवार सुबह दस बजे शोभायात्रा अशोक विहार पहुंचेगी। जहां शोभायात्रा का भव्य स्वागत के साथ मंगलपाठ आरती होगी। जहां से शोभायात्रा जयपुर के लिए प्रस्थान करेगी।
प्रांतीयकार्यकारिणी के चुनाव आज
सीकर| श्रीमैढ़ क्षत्रिय सभा सीकर प्रांतीय कार्यकारिणी के चुनाव रविवार दोपहर दो बजे रामलीला मैदान स्थित स्वर्णकार भवन में होंगे। चुनाव की तैयारियों को लेकर शनिवार को प्रांतीय पदाधिकारियों की उपस्थिति में दो दिवसीय अधिवेशन शुरू हुआ। जिसमें राष्ट्रीय मैढ क्षत्रिय स्वर्णकार समाज संरक्षक बहादुर सिंह दिल्ली, कार्यकारी अध्यक्ष बृजलाल मेवाड़, मुख्य चुनाव अधिकारी सीताराम भामा जयपुर, उपाध्यक्ष गोविंदराम खलबलिया अजमेर, जगदीश प्रसाद टिटमणिया, दुलीचंद पीपाड़सिटी, शिवप्रसाद तोषावड़ त्रिलोकचंद जालू सहित अनेक पदाधिकारी शामिल हुए। कार्यक्रम में स्वर्णकार समाज की समस्याओं के निराकरण और निर्वाचन की तैयारियों को लेकर चर्चा की गई।
बैंकसाइट से भी बुक होगी टिकट
सीकर| रेलयात्रीअब आईसीआईसीआई बैंक की वेबसाइट से ऑनलाइन टिकट बुक करा सकेंगे। बैंक ने आईआरसीटीसी से एमओयू किया है। मोबाइल बैंकिंग एप्लीकेशन प्रीपेड डिजिटल वाॅलेट पर टिकट बुक हो सकेंगे। आईआरसीटीसी की वेबसाइट पर रजिस्टर करना होगा। फिर बैंक वेबसाइट पर जाना होगा। जहां ई-टिकट बुकिंग का आईकॉन मिलेगा। इसमें जानकारी भरी जाएगी।
मार्चमें परीक्षाएं, अप्रैल में नया सत्र
सीकर| शिविरापंचांगके अनुसार इस बार प्रदेश की सभी स्कूलों में 1 से 22 मार्च तक पहली से सातवीं, नौंवी और ग्यारहवीं कक्षा की वार्षिक परीक्षाएं होंगी। इनका रिजल्ट 31 मार्च तक जारी करना होगा और नया सत्र 1 अप्रैल 2016 से शुरू होगा। माध्यमिक शिक्षा बोर्ड की दसवीं आैर बारहवीं कक्षा की परीक्षाएं भी इसी अवधि में शुरू होंगी। शिक्षा विभाग ने बोर्ड के साथ विभागीय वार्षिक परीक्षाएं करवाने की तैयारी अभी से शुरू कर दी है। नौंवी और ग्यारहवीं कक्षा की वार्षिक परीक्षा जिला समान परीक्षा याेजना माध्यमिक द्वारा और पहली से सातवीं कक्षा तक की वार्षिक परीक्षा स्कूल स्तर पर होगी। वहीं आठवीं पात्रता परीक्षा भी इसी अवधि में होगी।
चारदर्जन से अधिक पशु बीमार
मूंडरू| इलाकेके गांव नांगल (नाथूसर) में तीन-चार दिन से चार दर्जन से अधिक पशु बीमार हो गए। गांव के नेमीचंद स्वामी, हरफूल यादव, सांवर गुर्जर, जगदीश शर्मा, रामनारायण जगदीश यादव ने बताया कि पशुओं में अचानक बुखार, मुंहपका खुरपका जैसी बीमारियां फैल रही हैं। इससे चार दर्जन से अधिक पशु बीमार हो चुके हैं तथा करीब आधा दर्जन से अधिक की मौत हो चुकी है। जानकारी के अनुसार भांखरिया वाली ढाणी के मुकेश यादव की एक गाय, बछड़ी एक पाडी मर चुकी है, वहीं बेरा की ढाणी में एक दर्जन से अधिक पशु बीमार हैं।
पशुओंमें फैली बीमारी : खंडेला| क्षेत्रके गांव बामल्डा, गुवारिया, धर्मपुरा में कई दिनों से पशुओं में बीमारी फैल रही है। इससे पशु मर रहे हैं। मामूला गुवारिया में लगभग 100 भेड़-बकरियां मर गई। धर्मपुरा में सांवरमल सैनी की दो भैंस, एक पाडी, तीन बकरी मर गई।
हादसेमें बाइक सवार घायल
नीमकाथाना| भूदोलीके पास शनिवार को बाइक का संतुलन बिगड़ने से उस पर सवार युवक घायल हो गया। उसे 108 एंबुलेंस से कपिल अस्पताल लाया गया। जानकारी के मुताबिक चीपलाटा के गोल्या की ढाणी निवासी ताराचंद (35) नीमकाथाना से अपने गांव जा रहा था। भूदोली के पास उसकी बाइक के सामने कुत्ता गया। उसे बचाने के प्रयास में बाइक का संतुलन बिगड़ गया। वह सड़क पर जाकर गिर गया।
कैटरर्सका भी होगा वैट रजिस्ट्रेशन
सीकर| राज्यके बाहर के कैटरर्स यदि राजस्थान में आकर शादी-पार्टियों में खाने सर्व करने का काम करते हैं तो उन्हें भी यहां वाणिज्यिक कर विभाग में रजिस्ट्रेशन लेना होगा। वाणिज्यिक कर विभाग ने इस बार चालू वित्तीय वर्ष में कैटरर्स का भी रजिस्ट्रेशन जरूरी कर दिया है। इसमें स्थानीय के साथ बाहरी कैटरर्स भी शामिल हैं। कैटरर्स पर अप्रैल से 5 प्रतिशत की दर से वैट लागू है। जिन कैटरर्स ने रजिस्ट्रेशन नहीं लिया है, उनका रजिस्ट्रेशन किया जा रहा है।
bho_Deva hin_Deva hin_Deva hin_Deva bho_Deva bho_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva